5 persoane, între care omul de afaceri Georgică Cornu şi fostul şef al PSD Orşova Constantin Popescu, au fost reţinute pentru 24 de ore si sunt propuse pentru arestare, dupa audieri într-un dosar de evaziune fiscală şi spălare de bani cu prejudiciu de zece milioane de euro.

Șeful Direcţiei Generale de Asistenţă Socială şi Protecţia Copilului Mehedinţi, Valentin Popescu – fiul lui Constantin Popescu- va fi cercetat în libertate, la fel ca mama fostului preşedinte al CJ Mehedinţi, Adrian Duicu. Ana Duicu este administrator al unei firme în dosarul în care anchetatorii susţin că s-au emis facturi fictive în valoare de peste 45 de milioane de euro.

Numit şi „regele asfaltului din Banat”, Georgică Cornu, mai este cercetat într-un dosar de evaziune fiscală cu un prejudiciu de trei milioane de euro, în care a fost plasat în arest la domiciliu.